Divendres, 27 de març de 2015, 03h00 Societat,Internacional,Cultura

Los tres membres de la banda Hamferð, que fa de doom metal, joguèron la cançon en dirècte en aprofechant lo fenomèn astronomic

Divendres passat se produguèt un eclipsi solar qu’en Occitània se vegèt parcialament. L’eclipsi foguèt total, e acompanhat d’un bèl temps, a las Illas Feròe, en l’Atlantic nòrd, ont un grop local de doom metal, nomenat Hamferð, aprofechèt l’escasença per enregistrar lo videoclip d’una cançon de son repertòri entitolada Deyðir Varðar.



Lo vidèo foguèt enregistrat en dirècte dins lo vilatge de Kvivik amb los tres membres de la banda metallica d’esquina al Solelh. Lo solelh i desapareis en se fasent cobrir entièrament per la Luna puèi torna brilhar just a la fin de de la cançon.





